Lav et referat af nedenstående tekst:

Tekst:
Der var stor tilfredshed i Skagen på årets sidste åbningsdag, hvor årets besøgstal kunne gøres op. I løbet af 2016 har 174.905 mennesker gæstet Skagens Kunstmuseers tre besøgssteder – Skagens Museum, Anchers Hus og Drachmanns Hus. Det høje besøgstal overgår selv museets egne forventninger, hvor man havde regnet med 160.000 besøgende i løbet af året. - Vi er glade for, at publikum i den grad deler vores interesse for den historie, og at de har taget så godt imod årets udstillinger, siger Lisette Vind Ebbesen, der er direktør for Skagens Kunstmuseer. Skagens Kunstmuseers største besøgssted, Skagens Museum, har alene haft 135.981 gæster – det højeste antal besøgende siden jubilæumsåret 2008, hvor Skagens Museum kunne fejre 100-års jubilæum.

Referat:
Skagens Kunstmuseer har oplevet stor fremgang i besøgstallet. Hele 174.905 gæster lagde vejen forbi skagensmalernes hjemmebane i 2016.